Vi takker for et fint og travelt opphold i forbindelse med konfirmasjonsfeiring i september.
Mange tilreisende og enda noen lokale gjester fikk trykket seg inn til et flott arrangement og en god opplevelse for både konfirmant og gjester. Utrolig hva vi fikk plass til når vi tok med litt ekstra dekketøy og midlertidig flyttet litt rundt på møblementet! Veldig greit for familien også å få plass til så mange for overnatting på samme sted. Skulle gjerne hatt en dag ekstra til bare prat.
Et velvillig og responsivt vertsskap bidro raskt og greit med avklaringsspørsmålene vi hadde både i forkant, underveis og etterpå.
Et tips til nye gjester: GPS-kartene har ikke 100% veibeskrivelse selv om man taster inn adressen. Så be gjerne om en veibeskrivelse for siste stykket. Og PS dere kan også trenge instruksjoner i forbindelse med porten som står i innkjøringen til skianlegget. Spør vertsskapet om dette i forkant, spesielt om det kan bli ankomst i sene høstmørket...